Tényleg annyira hisztérikusan átpolitizálttál vált az ország, hogy vannak emberek, akiknek a karácsonyról is csak az O1G jut az eszébe. De ez semmi ahhoz képest, amit egy olvasónk küldött nekünk a saját karácsonyfadíszéről. Igen, az ott Semjén Zsolt helikopterrel lógatott rénszarvasteteme textilből.

Fotó: Egy olvasónk

Ha valaki esetleg nem emlékezne, idén márciusban került ki az a videófelvétel, amelyen látni, ahogy egy helikopterre kötözve lóg egy lelőtt rénszarvas Svédországban. Mint kiderült, hogy az állatot Semjén Zsolt nemzetpolitikáért, egyházügyekért és nemzetiségekért felelős tárca nélküli miniszter lőtte ki magának, aki annyira rajong a többmilliós luxusvadászatokért, hogy Magyarországra hozza a vadászati világkiállítást, amelynek csak az előkészítése 7 milliárd forintjába kerül a magyar adófizetőknek.